Səba, əhvalımı bir-bir
Səba, əhvalımı bir-bir 
Varıb ol yarə ərz eylə. 
Qəmü dərdi-dilim şərhin 
Deyib, dildarə ərz eylə!

Gedərsən kuyinə yarın, 
O qəddi-sərv rəftarın, 
Fəğanın bülbüli-zarın 
Güli-gülzarə ərz eylə!

Desən mən zarü giryandan, 
Vüsudi, bağrı büryandan, 
Dəmadəm tiği-hisrandan 
Siyər sədparə, ərz eylə!

Səba, gəl seyri-gülzar et, 
Gülü reyhanı bidar et 
Təbibə dərdim izhar et, 
Qəmi qəmxarə ərz eylə!

Vidadi xəstə bimarın, 
Bəlayi-eşqdən zarın, 
Sözün müştaqi-didarın 
Yetir Sananə, ərz eylə!

Gəraylılar